Elisabeth Sophie av Brandenburg

Elisabeth Sophie (født 5. april 1674 i Cölln, død 22. november 1748 i Römhild) var gjennom ekteskap hertuginne av Kurland, markgrevinne av Brandenburg-Bayreuth og hertuginne av Sachsen-Meiningen.

Elisabeth Sophie var datter av kurfyrst Friedrich Wilhelm (1620–1688) i dennes annet ekteskap med Dorothea Sophie (1636–1689), datter av hertug Philip av Slesvig-Holsten-Sønderborg-Glücksborg. Den 29. april 1691 giftet hun seg i Berlin med sin fetter Friedrich Kasimir av Kurland (1650–1698). Med ham fikk hun sønnen Friedrich Wilhelm Kettler, senere hertug i Kurland. Etter at ektemannen døde, slo hun seg ned ved hoffet til halvbroren Friedrich.

Hennes annet ekteskap ble inngått i Potsdam den 30. mars 1703 med markgreve Christian Ernst von Brandenburg-Bayreuth (1644–1712). Han skjenket henne det markgrevelige slottet i Erlangen, og kallte det Elisabethenburg til hennes ære. Hun brukte mye tid på innretningen av slottet, haven og orangeriet. I 1712 ble hun igjen enke. 

Tredje gang giftet hun seg på Schloss Ehrenburg den 3. juni 1714 med Ernst Ludwig I av Sachsen-Meiningen. Da ektemannen døde i 1724, levde hun alene på slottet Glücksburg i Römhild, hvor hun avled i 1748.

Referanser 

Hertuginner av Kurland
Huset Hohenzollern
Fødsler i 1674
Dødsfall i 1748